ЗАПИСНИК

Са XXV седнице Изборне комисије општине Сокобања одржане дана 04.12.2023. године у сали СО Сокобања са почетком у 16,00 часова.

Седници присуствују: председница Александра Марковић, заменик председника Никола Николић и чланови: Душан Милетић, Александар Мијајловић, Зоран Шујица, Анђелковић Срђан , Ђокић Саша, Никола Милић, заменици чланова Богданић Драган, Стефан Вукић, Миловановић Радомир, Марија Милановић, Тања Алковић.

Седници присуствују и чланови/заменици чланова проширеног састава за избор одборника Скупштине општине Сокобања: Славица Миловановић, Тања Алексић-Масловарић, Предраг Стевановић, Милан Гавриловић и као и заменици чланова Бојан Васић, Драгана Лукић и Влатко Ловренчић.
Седници не присуствују члан/ заменик члана проширеног састава:  Исидор Крстић, Крстивоје Милановић и Живота Марјановић.
Седници присуствује Бојана Ћирић секретар којa води записник и Милена Раденковић-Гаћеша, заменик секретара комисије.

Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.

Пре утврђивања дневног реда приступило се усвајању записника са претходне седнице.

Председница комисије је ставила је на разматрање записник са XVIII и XIX седнице Изборне комисије општине Сокобања пошто није било примедби записници су стављени на гласање и једногласно усвојени. 
Након усвајања записника Председник комисије предложила је, а комисија једногласно усвојила следећи






ДНЕВНИ РЕД

1. Разматрање пристиглих понуда за штампање изборног материјала
2. Разматрање и доношење Одлуке о одређивању штампарије 
3. Разматрање и доношење Одлуке о накнадама за рад чланова и заменика чланова бирачких одбора у проширеном саставу предложених испред подносиоца проглашене изборне листе за изборе за одборнике Скупштине општине Сокобања расписаним за 17. децембар 2023. године, а који истовремено нема проглашену изборну листу за изборе за народне посланике

4. Разматрање и доношење Одлуке о броју гласачких листића који се штампају за гласање на изборима за одборнике Скупштине општине Сокобања расписане за 17. децембар 2023. године

Ток седнице:

1. Заменик председника је образложио да је изборна комисија у складу са Одлуком о упућивању позива за достављање понуда упутила позив за достављање понуда за штампање изборног материја за изборе за одборнике. На основу овог позива понуде су доставила три понуђача. Комисији су дате на разматрање пристигле понуде са ценама понуда. Члан комисије Предраг Стевановић је питао да ли штампарија из Сокобање није имала техничке могућности за штампање материјала. Након чега је појашњено да штампарије којима је упућен позив за достављање понуда испуњавају све техничке могућности за штампу, као и да се на територији општине Сокобања налази штампарија у којој је раније штампан изборни материјал, али да сада није стављен предлог да се истој упути позив имајући у виду да се лица која обаљају послове у тој штампарији налазе на проглашеној изборној листи канадидата за одборнике Скупштине општине Сокобања и самим тим би постојала могућност да дође до сукоба интереса. Такође је, имајући у виду да члан комисије Предраг Стевановић није био на седници на којој је усвојена Одлука о упућивању позива за достављање понуда још једном појашњено да се заменик председника телефонским путем обратио Службеном гласнику, међутим према подацима добијеним од Службеног гласника исти није у био у могућности да врши штампање материјала за општину Сокобања имајући у виду да је пребукиран штампањем за остале општине, односно градове и изборима за народне посланике. 
2. Након увида у пристигле понуде за штампање изборног материјала утврђено је понуда Занатске радње ЗИП ГРАФИКА, ПЕТРОВИЋ ИВАН ПР АЛЕКСИНАЦ, Матични број 55642524 најповољнија, па је на основу тога стављен на разматрање 

нацрт одлуке. Како предлога за измену и допуну није било иста је стављена на гласање, па је Изборна комисија општине Сокобања са девет (9) гласова  „ЗА“ , два (2) гласа „ПРОТИВ“ у 16: 13 донела следећу

О Д Л У К У

I


За послове штампања материјала за потребе спровођења избора за одборнике Скупштине општине Сокобања који ће се одржати 17. децембра 2023. године ОДРЕЂУЈЕ СЕ  Занатска радња „ЗИП ГРАФИКА“, ПЕТРОВИЋ ИВАН ПР АЛЕКСИНАЦ,  са седиштем у Алексинцу, улица Савска 2, која је за предметну услугу доставила најнижу понуђену цену.

II


 Ову одлуку објавити на веб-презентацији Републичке изборне комисије и веб-презентацији општине Сокобања.
Доставити: 

· Занатској радњи „ЗИП ГРАФИКА“, ПЕТРОВИЋ ИВАН ПР АЛЕКСИНАЦ, са седиштем у Алексинцу, улица Савска 2
· Општинској управи општине Сокобања, Одељењу за финансије наплату јавних прихода и инспекцијске послове
3. Председник Комисије је ставила на разматрање нацрт Одлуке о накнадама за рад чланова и заменика чланова бирачких одбора у проширеном саставу предложених испред подносиоца проглашене изборне листе за изборе за одборнике Скупштине општине Сокобања расписаним за 17. децембар 2023. године, а који истовремено нема проглашену изборну листу за изборе за народне посланике и образложила исту, како примедби и предлога за измену и допуну није било одлука је стављена на гласање, те је иста једногласно усвојена са једанаест (11) гласова „ЗА“ у 16:16 сати.
Отправак одлуке је саставни део овог записника.
4. Председник комисије ставила је на разматрање нацрт Одлуке о броју гласачких листића који се штампају за гласање на изборима за одборнике Скупштине општине Сокобања расписане за 17. децембар 2023. године и додатно појаснила да се у конкрентом случају сходно примењује Закон о избору народних посланика те из тог разлога број гласачких листића који се штампају мора бити једнак броју лица уписаних у бирачки списак, у складу са чим је и сачињен нацрт одлуке, како примедби и предлога за измену и допуну није било одлука је стављена на гласање, те је иста једногласно усвојена са једанаест (11) гласова „ЗА“ у 16:24 сати.
Отправак одлуке је саставни део овог записника.
Завршено у 16:25 часова

ЗАПИСНИК ВОДИЛА


                 
ПРЕДСЕДНИК

   Бојана Ћирић                                                Александра Марковић
